Hauk Aabel

Hauk Erlendssøn Aabel (1869–1961) var en norsk skuespiller.
 Biografi 
Han var sønn av legen og leilighetsdikteren Andreas Aabel (1830—1901) og oppvokst i Valdres og på Toten.  Etter examen artium i Hamar 1889 studerte han ved Universitetet i Oslo og virket som huslærer på Gjøvik.  Han var også innom Krigsskolen. Etter å ha lest under Johanne Dybwad  debuterte Aabel på Christiania Theater i 1897, men slo først igjennom 1899 på Sekondtheatret med sin storkomiske, lettbente og dumlystige antikvitetshandler Snild i Gustav Wieds Erotik. 1900—1904 var han knyttet til Nationaltheatret, fra 1904 til Centralteatret, hvor han som den naive bondegutten Ola Lia formet en populær skikkelse. Han medvirket i 162 oppsetninger på Nationaltheatret.

I 1917 spilte han i en stumfilm i Sverige. Han vendte så tilbake til Norge i 1927, hvor han deltok i en rekke filmer frem til den svenske Valfångare i 1939.

Hauk Aabel var gift med Svanhild Johannessen, som var datter av den populære skuespilleren Bernt Johannessen. Sammen fikk de to sønner; skuespillerne Per Aabel (1902–1999) og Andreas Aabel (1911–1948).

 Priser og hedersbevisninger 
 1922: Kongens fortjenstmedalje i gull
 1951: Statens kunstnerlønn
 1958: ridder i første klasse av St. Olavs Orden

 Bibliografi 
 1935: Moro var det lell! – Mine første tyve år på scenen
 1949: Gode gamle dager

 Filmografi 
 1939 – Valfångare i rollen som Jensen senior, Sonjas far, skipsreder  
 1938 – Ungen i rollen som Krestoffer.	 
 1936 – Morderen uten ansikt
1935 – Du har lovet mig en kone! i rollen som professoren.
 1933 – Jeppe på bjerget i rollen som Jeppe.
 1932 – En glad gutt i rollen som	Ola Nordistua.
 1931 – Den store barnedåpen i rollen som kirketjener Evensen. (Første norske lydfilm)
 1927 – Troll-elgen i rollen som direktør Piper.
 1917 – Alexander den store i rollen som overkelner Alexander Nyberg.

 Teaterroller (utvalg) 
 1938: Jacob von Tyboe av Ludvig Holberg – rollen som Jesper   
 1933: Pygmalion av George Bernard Shaw – rollen som Doolittle  
 1928: Vildanden av Henrik Ibsen – rollen som gamle Ekdal 
 1928: Jeppe paa bierget av Ludvig Holberg – rollen som Jeppe paa bierget
 1900: Baldevins bryllup av Vilhelm Krag – rollen som Baldevin Jonassen

 Litteratur 
 1918: Erling Alm-Vik: «Hauk Aabel» i Norske scenekunstnere

 Referanser 

 Kilder 

 Eksterne lenker 



Kategori:Kongens fortjenstmedalje i gull
Kategori:Personer fra Førde kommune
Kategori:Norske skuespillere
Kategori:Personer fra Oslo
Kategori:Personer begravet på Vestre gravlund
Kategori:Riddere av 1. klasse av St. Olavs Orden
Kategori:Alumni fra Universitetet i Oslo
Kategori:Norske pedagoger
Kategori:Aabel (slekt)